Isusov poziv
Dobrodošli na ovu lekciju koja se zove "Pošalji radnike".
Ovo je iz 8. glave moje knjige "Isusov poziv"
i video broj 8 iz ovog serijala o Isusovom pozivu.
Pogledali smo to kako je žetva spremna
i da je žetva obimna, kao što Isus kaže.
Žetva je zrela. Žetva nije problem.
Ne, velika žetva čeka sve nas.
Problem nije žetva. Problem su radnici.
Vi i ja.
Dakle, žetva nije problem.
Radnici su problem.
I odgovor na taj problem, jedan od odgovora je - moli.
Moli se. Ne moliti se da žetva uđe, kao što mnogi ljudi to rade,
već moliti se da radnici izađu.
To je ono što ćemo pogledati u ovom poglavlju, u ovom videu.
Pogledajmo šta Isus kaže u Luki 10:2.
"Žetve je mnogo, ali radnika je malo.
Zato molite Gospodara žetve da istera radnike u svoje polje."
Zato moramo početi da tražimo, da molimo, kao što ovde vidimo.
Moliti, pitati, preklinjati. Isus koristi te reči.
To su veoma snažne reči: moli, pitaj,
ali reč je skoro kao preklinjati, preklinji,
preklinji, preklinji Gospodara žetve da pošalje radnike.
Isus nam je naredio da se molimo. Važno je da se molimo.
Mnogo ljudi svakodnevno se moli.
Na primer, mnogo ljudi moli molitvu Gospodnju.
Oče naš koji si na nebesima, nek se sveti ime Tvoje,
nek dođe Carstvo tvoje, nek bude volja Tvoja
na zemlji kao i na nebu.
Iz Mateja 6.
I dobro je moliti tu molitvu.
Ali znate, nije to jedina molitva koju nam je Isus zapovedio da molimo.
Nije rekao da bismo trebali moliti samo tu molitvu.
Rekao je da bismo trebali i moliti Boga da pošalje radnike.
Kao što to Isus kaže.
Ali koliko ljudi, zapravo, moli tu molitvu?
Ako odem u crkvu i pitam: Koliko vas moli molitvu Gospodnju?
Skoro svi bi podigli ruke.
Ali ako bih pitao: Koliko vas moli ovu molitvu koju nam je Isus ovde zapovedio,
da molimo Boga da pošalje radnike. Skoro da niko ne bi podigao ruku.
I to je problem.
Jer je ovo što je Isus rekao istina kao i ono što je rekao
kada se radi o molitvi Gospodnjoj.
Ali, šta znači to kada molimo da Bog pošalje radnike?
Želim malo da pogledamo reč "poslati napolje".
Želim da pročitam nešto iz moje knjige.
"Nekoliko je zanimljivih stvari u vezi sa tim što Isus kaže u Luki 10:2.
Prvo, zanimljiv je prevod u Bibliji jedne od Isusovih reči,
"poslati napolje". Ali, grčka reč 'ekbalo' znači i 'isterati'.
Reč 'ekbalo' je ista ona reč koja se koristi kada se radi o isterivanju demona.
Jedno od prvih mesta u Bibliji na kojem vidite da se koristi reč 'ekbalo'
je u Mateju 10, kada nam je Isus naredio da isterujemo demone.
Mateja 10:7-8 navodi: Dok idete, objavljujte poruku:
'Približilo vam se Carstvo nebesko.' Lečite bolesne, dižite mrtve,
čistite gubave, isterujte (ekbalo) demone.
Besplatno ste dobili; besplatno i dajte."
Znači, ono što vidimo ovde je da bi se reč "poslati" - "ekbalo"
mogla prevesti kao "isterati".
Verujem da mnogo više govori o suštini stvari. Zašto?
Jer demon ne želi da ode.
Demon ne želi da ode.
Demon mora biti isteran iz osobe.
Na isti način mi, kao vernici, ne želimo da idemo u žetvu.
Mi ne želimo da izlazimo i pričamo o Isusu.
Ne želimo, zato često moramo biti isterani.
I to je to.
Ako počnete da se molite, da preklinjete, da molite Boga da istera vernike
u žetvu, da ih pošalje, da ih istera,
On će na to odgovoriti. On će na to odgovoriti.
Sada, u ovom vremenu u kojem živimo postoji virus
koji se širi po celom svetu i ljudi su u panici širom sveta
zbog tog korona virusa, ali ja želim da vam predstavim drugi virus,
virus koji neće doneti strah, već virus koji će doneti nadu,
koji će doneti život. Taj virus se zove Luka 10:2b.
Virus se zove Luka 10:2b.
Želim da pročitam nešto o tome iz moje knjige.
"Pre nekih godina čuo sam za virus koji se širi celim svetom.
Taj virus se zove 'Luka 10:2b' virus.
Taj 'virus' je nastao 2002. godine, kada su se dva mladića počela moliti
na osnovu Luke 10:2b.
Ali, kako bi upamtili da mole ovu molitvu, ova dva momka su podsila svoje časovnike
da zvone svakoga dana u 10:02 ujutru i u 10:02 uveče.
Kada bi sat zazvonio, setili bi se tih reči
iz Luke 10:2 i molili bi Boga da pošalje radnike u žetvu.
Vidimo da je Bog odgovorio na njihove molitve,
jer sada vidimo mnogo ljudi širom sveta kako izlaze u žetvu,
i vidimo sve više i više ljudi koji mole istu molitvu."
Aleluja!
I ja sam to video iznova i iznova.
Kada počnem da se molim: Bože, pošalji radnike!
Pošalji radnike u žetvu! Pošalji radnike u žetvu!
Počeo sam uviđam kako Bog odgovara na tu molitvu.
Poslednjih godina smo mi, ja, "Poslednja reformacija",
ljudi sa kojima radimo, videli smo hiljade radnika
koji su poslani u žetvu.
Moramo ovo moliti.
Moramo početi da se molimo za radnike u žetvi.
Zato, proširimo ovaj "virus". Navijte sat, svoj alarm,
namestite svoj telefon na 10.02.
I onda svakoga jutra u 10.02 i svake večeri u 10.02,
kada začujete alarm,
setićete se toga što Isus kaže u Luki 10:2.
Šta će se dogoditi ako ovo uradite? Prvo, setićete se,
biće vam oštar fokus, i počećete da se molite:
Bože, pošalji radnike, isteraj radnike, isteraj radnike.
Iskusićete kako On odgovara na vaše molitve.
Drugo, iskusićete kako će i vas poslati napolje.
Zašto? Jer ako podesite svoj alarm da vam zvoni svakoga dana... bip, bip...
Molite na radnike i molite Boga:
pošalji radnike, pošalji radnike,
posle kraćeg vremena osetićete da se i u vama nešto komeša.
I vi ćete izaći napolje.
I vi ćete osetiti potrebu da otvorite svoja usta i govorite o Isusu.
Pomoći će ako ovo molite. Pomoći će vam da održite oštrim fokus.
Pomoći će vam, ali ćete i sami izaći napolje.
Pročitaću još malo iz moje knjige.
"Molitva je takođe važna za nas jer nas ona transformiše.
Kada počnete da se molite iz Luke 10:2, počećete da doživljavate
kako ova molitva čini nešto u vama.
Posle kraćeg moljenja ove molitve
shvatićete da je istinski na Božjem srcu da se ljudi spasu.
Vidimo to u Luki 15:4-7, kada Isus govori o ostavljanju
99 ovaca da bi našao jednu izgubljenu."
Vidimo, kada se molimo, to će pokrenuti nešto u nama.
Ali daći će nam i ispravno srce,
kao što je Isus ostavio 99 da bi našao tu jednu izgubljenu ovcu.
Kada počnete da se molite: Bože, pošalji radnike, pošalji radnike
u žetvu, pošalji radnike, molim Te, žetva je spremna,
žetva je izobilna, radnika je malo,
kada počnete to da se molite, Bog će odgovoriti na tu molitvu
i ta molitva će potaći nešto u vama.
Znate, vreme je da počnemo da se molimo biblijski.
Vreme je da se molimo saglasno Reči.
Godinama smo se molili za oživljenje kao da je
oživljenje nešto što dolazi samo po sebi.
Kao da odjednom žetva ulazi sama na vrata.
Ali Isus nigde nije rekao da bismo se trebali moliti da žetva uđe sama.
Da li je?
Ne. Već nam je rekao da se molimo da radnici izašu napolje.
Zašto? Jer žetva ne može sama ući u ambar.
Žetva ne može da se pokreće. Mi moramo otići k njoj.
Više ću o tome kasnije.
Znači, pogrešno je moliti se za oživljenje kao da je
to nešto što dolazi samo po sebi, od Boga.
Ne, mi moramo otići u žetvu.
I ne govorimo samo o tome da se izlazi na ulicu.
Govorim o vašim susedima, prijateljima, porodici, kolegama,
ljudima u vašoj okolini.
Veoma je važna ova istina o žetvi koja je spremna
i da se moli Bog da pošalje radnike. Zašto?
Zato što se Satana puno trudio da nas drži podalje od ovoga.
Dakle, moramo početi da se molimo, i to saglasno Božjoj Reči.
Ne smo da izgovaramo mnogo reči, već da se molimo u veri, saglasno Božjim rečima.
Želim da pročitam još nešto iz svoje knjige.
"Moliti se za oživljenje kao da je to nešto potpuno na Bogu da učini, nije biblijska molitva.
Da li ste svesni da se možete moliti pogrešno?
Ako se molimo za nešto što nije biblijski, nećemo videti rezultate.
Jakov 4:3 govori govori o ovome navodeći: 'Kada se molite ne primate
jer se molite iz pogrešnih motiva, da potrošite na vlastito zadovoljstvo.'
Mateja 6:7 navodi: 'Kada se molite, ne brbljajte kao pagani,
jer oni misle da će biti uslišeni zbog mnogih reči."
Da, to je tako istinito. Možemo se moliti pogrešno,
moliti sa puno reči i misliti
da ako samo ponavljamo molitvu i izgovaramo mnogo reči,
da ćemo biti uslišeni. Ne, moramo se moliti iz srca.
Pre mnogo godina ja sam molio molitvu Gospodnju,
samo reči, reči, reči, reči... Moje srce nije bilo u tome.
Znam, kao što sam rekao, mnogi ljudi se tako mole danas.
Samo se mole rečima.
Moramo se moliti biblijski i moramo se moliti iz srca.
Moramo se moliti saglasno Božjoj volji.
Dobar primer je ovo što vidimo sa Isusom.
Molite Gospodara žetve da pošalje radnike.
To je biblijska molitva i to je molitva saglasno Božjoj volji.
I ako se molite to iz srca znaćete da ste već primili
to za šta se molite.
Daću vam primer loše molitve,
koja nije saglasna Božjoj reči.
Pre nekih godina, sećam se, odveli smo jednu novu osobu Hristu,
koja nije imala nikakvu hrišćansku pozadinu. Bila je veoma nova u veri.
Nedugo pošto je došla u veru došla mi je veoma uzbuđena.
Rekla je: Torben, Torben, imam ideju. Imam ideju.
Bio sam veoma uzbuđen da saslušam njenu ideju.
Imam ideju. Zaista verujem da je od Boga, rekla je.
Rekao sam: OK, da čujem.
Ko je taj koji stvara sve probleme u svetu?
Satana.
Šta ako se svi hrišćani okupe i mole za Satanu,
da se Satana spasi. Ako se spasi Satana
više nećemo imati te probleme.
Bila je tako slatka kada je to rekla.
Nisam mogao prestati da se smejem.
Srce joj je bilo dobro, namera joj je bila dobra,
ali moliti se za Satanu da se spasi je gubljenje vremena. Zašto?
To nije biblijska molitva. Bog je neće uslišiti. Zašto?
Jer ide protiv Njegove reči.
Druga molitva koja nije biblijska:
O Bože, Bože, molim Te za svoj grad da se spase.
Ili, Bože, molim Te da pošalješ ljude u našu crkvu.
Sada vas malo provociram,
ali gde nalazite te molitve, kao, ako se samo molimo
ljudi će se automatski spasiti.
Te molitve zvuče skoro kao da Bog nešto zadržava.
Kao da Bog ne želi da se ljudi spasu.
Bog želi da se ljudi spasu.
Toliko da je poslao svog Sina da umre na krstu.
Bog je poslao svog Sin za svakog čoveka.
Žetva je obilna.
Radnici su problem.
Ne Bog, u tom smislu.
Ne kažem da se ne možete moliti za svoj grad. Ne kažem da nije OK
da se molite za ljude. Možete se moliti za ljude da im Bog otvori srca
da prime, i možete se moliti da ih Bog privuče.
Ali, ako se molite kao da vi ne morate ništa učiniti drugo,
ili kao da će ući u crkvu sami
ili odjednom dati svoje živote Bogu, sami od sebe,
onda molite pogrešnu molitvu.
To nije biblijski.
Tako su se mnogi ljudi u crkvama molili godinama.
O Bože, pošalji ljude da se spasu.
Znate, vera dolazi od slušanja Božje reči.
Treba nam neko da je propoveda.
Pavle je vrlo, vrlo jasan: Potrebno je da ljudi budu poslani.
Pavle govori to u Rimljanima 10:13. Pročitaću ovde.
"Svako ko se pozove na ime Gospoda Isusa biće spasen.
Kako, dakle, da se pozovu na nekoga u koga nisu poverovali?
A kako da poveruju u nekoga za koga još uvek nisu čuli?
I kako da čuju ako im niko ne propoveda?
I kako da neko propoveda ako nije poslat?"
Vidite li? To je tako jasno.
Moramo moliti Boga da pošalje radnike. Zašto?
Jer kada su ljudi poslati mogu propovedati,
a kada propovedaju drugi mogu čuti,
mogu doći veri i mogu se spasiti.
Ljudi ne dolaze u veru bez slušanja.
Možemo se moliti za naše gradove, ali molitva koja je više biblijska...
je moliti Boga da pošalje radnike.
Počnimo to da molimo.
Hajde svakoga jutra, kada se probudite, alarm,
i svake večeri, ili tokom dana, kada se setite,
molite ovo: O Bože, molim Te za te ljude napolju.
Bože, molim Te za ljude u našim gradovima, da pošalješ radnike u naše gradove.
Bože, molim Te za svog suseda, da pošalješ radnike.
Bože, molim Te za svoju porodicu, da im pošalješ radnike,
da propovedaju evanđelje, da mogu čuti, da mogu poverovati,
da se mogu spasiti.
Podesite svoj alarm. Podesite alarm. Uradite to.
Na 10.02, da vas podseti na ovo, na to što Isus govori,
da vas podseti da se molite, ali i da vam drži oštar fokus
i da dobijete novo srce za te ljude tamo.
I Bog će uslišiti ovu molitvu.
I onda, molim vas, raširite ovaj "virus".
Naređeno vam je da raširite ovaj "virus".
Dozvoljeno vam je da ga proširite.
Proširite ovaj "virus" svima
i hajde da vidimo molitveni pokret, da ljudi počnu da se mole biblijski,
da se mole saglasno Božjoj reči,
jer onda znamo da On odgovara i daje nam to za šta smo se molili.
Imam o tome svedočanstvo za svedočanstvom.
Sada ću početi da se molim.
Bože, molim se za svakoga ko gleda ovog.
Bože, molim Te da pokreneš nešto u njihovim srcima.
Bože, molim Te da im staviš ovo na srca,
da se oni, zajedno sa mnom, mole, Bože.
Bože, pošalji radnike, Bože.
Bože, molimo se da pošalješ radnike u naš grad.
Bože, molimo se da pošalješ radnike u našu zemlju, Bože.
Bože, pošalji radnike. Isteraj radnike iz njihovih crkava, Bože.
Bože, izvedi ljude iz naših crkava. Molimo se, Bože,
da ih isteraš, Bože. Isteraj ih Bože u žetvu.
Žetva je spremna. Žetva je obilna, Bože.
Žetva nije problem. Problem su radnici,
a radnika je malo. Zato Bože, molimo se...
stojimo zajedno i molimo se da Ti isteraš radnike
u žetvu, Bože.
I videćemo da je žetva spremna i obilna, kao što si Ti rekao.
Aleluja!
Molite se ovo. Nastavite da se molite ovo. Budite uz mene.
Molite se ovo svakoga jutra i svake večeri, tokom dana,
i vidite kako će to promeniti vaš život.
Do sledećeg puta, podelite ovaj video i proširite "virus"
milionima ljudi. Proširite ga što više možete.
Onda ćemo videti da izlazi još više radnika,
nalazi osobu mira, kao što ćemo govoriti kasnije,
odlazi u domove ljudi, leči bolesne, izgoni demone,
i videćemo pokret Boga kakav nikada ranije nismo videli.
Bog vas blagoslovio! Vidimo se sledeći put! Zdravo!
Isusov poziv